  Виталий Пронин Д. Мединскиез пумитало Эшъяськон юртынТуннэ Удмуртие Россилэн культурая министрез Владимир Мединский вуиз. Ижкар аэропортын сое пумитазы Удмртилэн президентэз Александр Волков но элькунысьтымы культурая министр Дмитрий Иванов, ивортэ Президентлэн администрациезлэн пресс-службаез.Нырысь ик В. Мединский Эшъяськон юртэ вуылӥз, собере А. Волковен пумиськон ортчытӥз. Туннэ ик министр шаерысьтымы культурая валтӥсь учреждениосы, Ижкарлэн учкымон интыосаз вуылоз. Собере со Александр Волковен но Дмитрий Ивановен ӵош Брангуртэ мыноз, угось отын I Калыккуспо Брангурт фестиваль усьтӥське. Та ужрадэз ортчытыны ӵектӥз ӵапак Владимир Мединский.Фестивале пыриськозы Башкириысь, Бурятиысь, Мордовиысь, Чувашиысь, Карелиысь, Липецк, Омск но Ульяновск улосъёсысь, Португалиысь, Китайысь, Латвиысь, Эстониысь но, валамон, Удмуртиысь уно коллективъёс. Тодмоосыз пӧлысь - М. Пятницкий нимо хор, Д. Покровскийлэн калык крезьгуръя ансамблез, ӟуч кырӟанъя но эктонъя «Садко» ансамбль. Фестивале oгъя 400 пала мурт пыриськоз.Туннэ Брангурт - бадӟым ужрадэз ортчытон инты, нош отын улӥсьёс - учкисьёс гинэ ӧвӧл, радъясьёс, куно пумитасьёс но. Куноос быгатозы «Брангурт песяйёсын» тодматскыны, улэм-вылэмзэс адӟыны, кырӟамзэс кылыны.Туспуктэмез: vk.com (Эшъяськон юрт) Теги: Брангурт Брангуртысьпесянайёс фестиваль Эшъяськонюрт  